b'\n_START_ARTICLE_\nVesoljski top\n_START_PARAGRAPH_\nVesoljski top (ang. Space gun) tudi "Vernov top" (po Julesu Vernu) je velik top, ki se uporablja za izstreljevanje objektov iz povr\xc5\xa1ja Zemlje v vesolje._NEWLINE_Ameri\xc4\x8dani so v sklopu projekta HARP (High Altitude Research Project) s 16-in\xc4\x8dnim (410 mm) topom izstrelili 180 kg projektil, ki je imel hitrost 3600 m/s (12960 km/h) in je dosegel vi\xc5\xa1ino 180 km - izvedel je podorbitalni let. Vesoljski top ni nikoli uspe\xc5\xa1no utiril objekta v orbito._NEWLINE_Ker se pri te vrste izstrelitvi pojavijo zelo visoke G-obremenitve, ni mogo\xc4\x8de s to metodo izstreljevati \xc4\x8dlove\xc5\xa1ke posadke in tudi drugih objektov, ki niso odporni na visoke G-obremenitve.'